《【南吕】一枝花_春风醉碧桃》
清代·张彦文

春风醉碧桃，流水题红叶。只因闲信马，为此误随车。妆氵井妆呆，一笑千
金舍。痴心不暂歇，经了些欢聚愁别，情债填还未彻。
【牧羊关】天边凤，花上蝶，才伶俐又还粘惹。都因眼约心期，引斗得肠怀
腹热。云雨新情重，风月旧恩绝。翡翠合欢带，鸳鸯交颈结。
【菩萨梁州】锁窗风细篆烟斜，有谁窥妾？画楼灯暗彩云遮，稳点巢穴。共
花朝同月夜，指望水同欢悦。劣冤家水性特随斜，陡恁车遮。双渐又程赊，苏
卿又薄劣，冯魁恳切。不堤防暗使锹掘：玉簪掂做两三截，琴弦已断应难接，谁
成望弄巧翻成拙？甚全不似那时节，应得傍人做话说，是自家缘业。
【随煞】亏心底自有神夭折，薄幸教随唾津儿灭。休道你花朵儿般身躯没凋
谢，你个聪明的小姐宁心儿记者：咱这说下的盟言应去也。

作者简介：张彦珍，字席文，一字苍崖，铜山人。诸生。有《树滋堂诗集》。